Source: https://www.riigiteataja.ee/akt/108012015004
Timestamp: 2019-12-08 17:23:36+00:00
Document Index: 6650927

Matched Legal Cases: ['§ 7', '§ 61', '§ 1', '§ 20', '§ 3', '§ 2', '§ 9', '§ 4']

RT I, 08.01.2015, 4
Määrus kehtestatakse päästeteenistuse seaduse § 7 lõike 4 ning politsei ja piirivalve seaduse § 61 lõike 3 alusel.
§ 1. Siseministri 15. veebruari 2011. aasta määruse nr 2 „Päästeteenistujate kutsesobivuse nõuded, sealhulgas füüsilise ettevalmistuse, hariduse- ja tervisenõuded” muutmine
Siseministri 15. veebruari 2011. aasta määruse nr 2 „Päästeteenistujate kutsesobivuse nõuded, sealhulgas füüsilise ettevalmistuse, hariduse- ja tervisenõuded” § 20 täiendatakse lõikega 8 järgmises sõnastuses:
„(8) Enne 2015. aasta 1. jaanuari päästepeadirektori ja päästedirektori ametikohale nimetatud päästepeadirektor ja päästedirektor ei pea vastama määruse § 3 lõikes 3 sätestatud nõudele.”.
§ 2. Siseministri 12. aprilli 2013. aasta määruse nr 15 „Politseiametniku ning Politsei- ja Piirivalveameti kõrgema ametniku kutsesobivusnõuded, nende kontrollimise tingimused ja kord” muutmine
Siseministri 12. aprilli 2013. aasta määruse nr 15 „Politseiametniku ning Politsei- ja Piirivalveameti kõrgema ametniku kutsesobivusnõuded, nende kontrollimise tingimused ja kord” § 9 lõige 4 sõnastatakse järgmiselt:
„(4) Enne 2015. aasta 1. jaanuari Politsei- ja Piirivalveameti peadirektori, peadirektori asetäitja ja prefekti ning Kaitsepolitseiameti peadirektori ja peadirektori asetäitja ametikohale nimetatud Politsei- ja Piirivalveameti peadirektor, peadirektori asetäitja ja prefekt ning Kaitsepolitseiameti peadirektor ja peadirektori asetäitja ei pea vastama määruse § 4 lõikes 2 sätestatud nõudele.”.
Määrust rakendatakse 1. jaanuarist 2015. aastal.